Lai Ching-te

Lai Ching-te (; lahir 6 Oktober 1959), juga dikenali sebagai William Lai, ialah seorang ahli politik dan psikiatri Taiwan yang kini merupakan Presiden Republik China (Taiwan) ke-8 sejak 2024. Beliau sebelum ini berkhidmat sebagai naib presiden Republik China (Taiwan) dari 2020 hingga 2024, perdana menteri Taiwan dari 2017 hingga 2019, Datuk Bandar Tainan dari 2010 hingga 2017, serta penggubal undang-undang di Yuan Perundangan dari 1999 hingga 2010.

Pada 24 November 2018, beliau mengumumkan hasratnya untuk meletak jawatan sebagai perdana menteri selepas Parti Progresif Demokratik mengalami kekalahan besar dalam pilihan raya tempatan, dan meninggalkan jawatan pada 14 Januari 2019 selepas penggantinya Su Tseng-chang mengangkat sumpah. Lai pernah bertanding dan berkempen untuk pemilihan presiden Parti Progresif Demokratik 2019. Walaubagaimanapun, beliau ditewaskan; tetapi dipilih sebagai calon naib presiden untuk berkhidmat di bawah pentadbiran presiden Tsai Ing-wen dalam pilihan raya presiden Taiwan 2020, di mana mereka telah memenangi pilihan raya tersebut. Pada April 2023, Lai telah dicalonkan oleh parti DPP sebagai calon presiden mereka untuk pilihan raya presiden Taiwan 2024, yang mana kemudiannya beliau memenangi pilihan raya tersebut. Beliau mengangkat sumpah sebagai presiden Republik China (Taiwan) ke-8 pada 20 Mei 2024, menggantikan Tsai Ing-wen yang telah berkhidmat dari 2016 hingga 2024.

 Rujukan 

 Pautan luar